b'\n_START_ARTICLE_\nGiovanni Falcone\n_START_PARAGRAPH_\nGiovanni Falcone (18. maj 1939, Palermo \xe2\x80\x93 23. maj 1992, Palermo) var en italiensk dommer, der stod som forbillede for hele Italien i kampen mod den sicilianske mafia. Han blev udn\xc3\xa6vnt til formand for flere organer, der havde til opgave at bek\xc3\xa6mpe mafiaen, hvilket ogs\xc3\xa5 var grunden til hans tidlige d\xc3\xb8d. Han blev myrdet af en bilbombe efter flere mordfors\xc3\xb8g p\xc3\xa5 hans person. Efter hans d\xc3\xb8d v\xc3\xa5gnede Italien op og indledte en voldsom indsats mod mafiaen, hvilket resulterede i arrestation og f\xc3\xa6ngsling af flere store navne inden for den organiserede kriminalitet.'